English: Thank you for the comments and questions. It's interesting that you started with antimicrobial resistance - your sage colleague to your immediate right was part of the cross-party group on science and, actually, this was a subject of the conversation that we had last week with both David Rees and Simon Thomas - so, germane challenges for the here and now, as well as for the future, in the way in which we develop our ability to understand human conditions, and also, then, to help to treat and anticipate them. Turning to your questions about the communication challenge, well, some of this is, if you like, the technical challenge of how you get data transferred, but I think a lot of it is actually cultural, and that's why the genomics taskforce has actually been really instrumental in actually going proactively out to stakeholders, to want to talk to them, with the number of consultation responses that have come in, and I then expect to come back on the back of the advice that I will get from the taskforce, having had the consultation, to then announce the next stage on how we develop that. It is important that we have channels that are open, and a culture that is open about how people are able to talk to each other. Because, as I've said in my statement, this requires the national health service, the university sector, but it also requires the third sector and, indeed, industry to be part of the answer. And that is partly my point about how we actually pool our research, because whilst there'll be a central laboratory function, and actually having the Wales genomic centre, a lot of that has to be virtual because you can't expect to dissipate all of those staff around the country, but they have to be able to understand what happens within this country and, indeed, the collaboration with England - we're part of the 100,000 Genomes Project - as well as on a wider basis, too, as well. So, I do take on board the challenge that you raise in making sure that it isn't simply a closed shop for a small group of people in one part of the country to participate. That certainly isn't the approach we're taking. I hope that assurance is helpful. On protecting data, of course, the recent cyber security attacks have highlighted the challenges that exist because there are always a group of clever unscrupulous people who are prepared to try and harvest data for their own ends. Whilst we were in a much better position than England in terms of what happened with the recent attack, none of us should take that for granted or to be triumphant about it. We need to constantly reassure ourselves that the way in which we use data is both ethical, but also that we actually properly protect sensitive patient and staff data in the way we use that across the system. The SAIL data is a good example of where we've got anonymised data that is of a real benefit. It's a good example also of being a small country that can make choices on a national basis and trying to have a real sense of national mission. That's more about what we need to do, but that will also go into the way in which we deal with clinical trials. In a number of areas in Wales, we do very well with clinical trials, but we also need to recognise that there are areas where we could do better still as well. I think this is an area where we think we could do better still again, to build on our current strengths but to also understand where we think there is a different level of both ambition and achievement to be set as well. Again, I recognise the points you make about properly protecting patient data in the way we set up our systems - both the hardware, the software, and the culture of actually the way in which those data are used. On the points about investing in the workforce, this is one of the five themes from the action points that have come out in the strategy we've just consulted on - how we understand properly how we invest in our workers, to get right some of the - [Inaudible.] - with my colleague the Cabinet Secretary for Education, talking about how we get things right and about the culture of our schools. So, we understand the way in which we both need new skills and acquire those new skills from the workforce of the next generation - that we're looking after you and me in our, hopefully, old age when we reach it, if we reach it, but also about what happens in the here and now for the people already going into our system. That's part of the reason why the collaboration with both industry and the university sector is really important, because the workforce isn't simply going to be about how the NHS plans its individual part of it, too. Although, in that we expect to see INTPs as we develop the strategy, and as we conclude what the strategy will be at the end of the consultation response to it, and how we expect to see that set out in individual health boards and trusts organisation INTPs, but also the work with the all-Wales medical genetic service, together with the new health education body that we're going to create. We'll need to take steps on the creation of that over the course of this year, in shadow form, to get ready for April 2018, when it's up and running. So, there is an honest recognition that is set out in the strategy about what we'll need to do and how we plan for that workforce and how we obviously - and, again, there are ethical challenges in this, too - map out a service where the health service has a very definite interest in the data that we use, that are given to the health service, and how we actually work, in a grown-up way, with people in industry as well as the higher education research sector, but you've got the same - [Inaudible.] - protecting the ethos of what we want to do, and the value of what we do, as opposed to giving that information to someone else to sell back to us at a profit. So, there are challenges in that, but that goes into workforce development, too. This is particularly interesting because it is new, and we're making choices now that we haven't had to make, but also it goes into your point that there's significant benefit to be gained, from a health gain point of view but also from an economic point of view as well.
Welsh: Diolch am y sylwadau a'r cwestiynau. Mae'n ddiddorol eich bod chi wedi dechrau gydag ymwrthedd gwrthficrobaidd - roedd eich cydweithiwr doeth yn union ar y dde i chi yn rhan o'r grŵp trawsbleidiol ar wyddoniaeth ac, yn wir, roedd hwn yn bwnc trafod a gawsom ni yr wythnos diwethaf gyda David Rees a Simon Thomas - felly, heriau perthnasol ar gyfer y presennol, yn ogystal ag ar gyfer y dyfodol, yn y ffordd yr ydym ni'n datblygu ein gallu i ddeall cyflyrau dynol, a hefyd, wedyn, i helpu i'w trin a'u rhagweld nhw. Gan droi at eich cwestiynau ynglŷn â'r her gyfathrebu, wel, rhywfaint o hyn, os mynnwch, yw'r her dechnegol o sut yr ydych chi'n trosglwyddo data, ond rwy'n meddwl fod llawer ohono'n ddiwylliannol, a dyna pam mae'r tasglu genomeg wedi bod yn allweddol iawn o ran mynd ati'n rhagweithiol i holi randdeiliaid, i fod eisiau siarad â nhw, gyda'r nifer o ymatebion ymgynghori a dderbyniwyd, ac rwy'n disgwyl dod yn ôl ar sail y cyngor y byddaf yn ei gael gan y tasglu, ar ôl cynnal yr ymgynghoriad, i gyhoeddi wedyn y cam nesaf o ran sut y byddwn yn datblygu hynny. Mae'n bwysig bod gennym ni sianelau sy'n agored, a diwylliant sy'n agored ynghylch sut y gall pobl siarad â'i gilydd. Oherwydd, fel y dywedais yn fy natganiad, mae hyn angen y gwasanaeth iechyd gwladol, y sector prifysgolion, ond mae hefyd angen y trydydd sector ac, yn wir, diwydiant i fod yn rhan o'r ateb. A dyna'n rhannol yw fy mhwynt ynglŷn â sut yr ydym ni'n cyfuno ein hymchwil, oherwydd er y bydd swyddogaeth labordy ganolog, ac er bod gennym ni ganolfan genomig Cymru, mae'n rhaid i lawer o hynny fod yn rhithwir, oherwydd ni allwch ddisgwyl gwasgaru'r holl staff hynny o amgylch y wlad, ond mae'n rhaid iddyn nhw allu deall yr hyn sy'n digwydd yn y wlad hon ac, yn wir, y cydweithio â Lloegr - rydym ni'n rhan o'r Prosiect 100,000 o Genomau - yn ogystal ag ar sail ehangach, hefyd. Felly, rwy'n cydnabod yr her yr ydych chi'n ei chodi i wneud yn siŵr nad yw'n ddim amgenach na siop gaeedig i grŵp bach o bobl mewn un rhan o'r wlad. Nid dyna'r dull yr ydym ni'n ei fabwysiadu, yn sicr. Gobeithio bod y sicrwydd hwnnw'n ddefnyddiol. O ran diogelu data, wrth gwrs, mae'r ymosodiadau seiber-ddiogelwch diweddar wedi tynnu sylw at yr heriau sy'n bodoli gan fod grŵp o bobl ddiegwyddor galluog sy'n barod i geisio defnyddio data at eu dibenion eu hunain bob amser. Er ein bod ni mewn sefyllfa lawer gwell na Lloegr o ran yr hyn a ddigwyddodd gyda'r ymosodiad diweddar, ni ddylai'r un ohonom ni gymryd hynny'n ganiataol na bod yn fuddugoliaethus yn ei gylch. Mae angen i ni sicrhau ein hunain yn gyson bod y ffordd yr ydym ni'n defnyddio data yn foesegol, ond hefyd ein bod ni'n diogelu data sensitif am gleifion a staff yn briodol o ran sut yr ydym ni'n defnyddio'r rheini ar draws y system. Mae'r data SAIL yn enghraifft dda o ble mae gennym ni ddata dienw sydd o fudd gwirioneddol. Mae'n enghraifft dda hefyd o fod yn wlad fach sy'n gallu gwneud dewisiadau ar sail genedlaethol a cheisio cael synnwyr gwirioneddol o genhadaeth genedlaethol. Mae hynny'n ymwneud yn fwy â'r hyn y mae angen i ni ei wneud, ond bydd hynny hefyd yn cyfrannu at y ffordd yr ydym ni'n ymdrin â threialon clinigol. Mewn nifer o ardaloedd yng Nghymru, rydym ni'n gwneud yn dda iawn gyda threialon clinigol, ond mae angen i ni gydnabod hefyd bod meysydd lle gallem ni wneud hyd yn oed yn well hefyd. Rwy'n credu bod hwn yn faes lle'r ydym ni'n meddwl y gallem ni wneud yn well fyth eto, i adeiladu ar ein cryfderau presennol ond hefyd i ddeall lle'r ydym ni'n credu bod angen gosod gwahanol lefel o uchelgais a chyflawniad hefyd. Unwaith eto, rwy'n cydnabod y pwyntiau yr ydych chi'n eu gwneud am ddiogelu data cleifion yn briodol yn y ffordd yr ydym ni'n sefydlu ein systemau - y caledwedd, y meddalwedd, a'r diwylliant o ran sut yn union y mae'r data hynny'n cael eu defnyddio. O ran y pwyntiau am fuddsoddi yn y gweithlu, mae hon yn un o'r pum thema o'r pwyntiau gweithredu sydd wedi eu cyhoeddi yn y strategaeth yr ydym ni newydd ymgynghori arni - sut rydym ni'n deall yn iawn sut rydym ni'n buddsoddi yn ein gweithwyr, i gael rhai o'r - [Anghlywadwy.] yn gywir - gyda fy nghydweithiwr Ysgrifennydd y Cabinet dros Addysg, yn siarad am sut yr ydym ni'n cael pethau'n iawn ac am ddiwylliant ein hysgolion. Felly, rydym ni'n deall sut y mae angen sgiliau newydd arnom ni a chaffael y sgiliau newydd hynny gan weithlu'r genhedlaeth nesaf - ein bod yn gofalu amdanoch chi ac amdanaf i yn ein henaint, os byddwn fyw, ond hefyd o ran yr hyn sy'n digwydd nawr i'r bobl sydd eisoes yn mynd i mewn i'n system. Dyna ran o'r rheswm pam mae cydweithio gyda diwydiant a'r sector prifysgolion yn bwysig iawn, oherwydd nid yw'r gweithlu'n mynd i ymwneud â sut y mae'r GIG yn cynllunio ei ran unigol ohono, hefyd yn unig. Er ein bod ni'n disgwyl gweld INTPs wrth i ni ddatblygu'r strategaeth, ac wrth i ni ddod i'r casgliad beth fydd y strategaeth ar ddiwedd yr ymateb i'r ymgynghoriad arni, a sut yr ydym ni'n disgwyl gweld hynny'n cael ei gyflwyno yn INTPs sefydliadau byrddau ac ymddiriedolaethau iechyd unigol, ond hefyd y gwaith gyda gwasanaeth genetig meddygol Gymru gyfan, ynghyd â'r corff addysg iechyd newydd yr ydym ni'n mynd i'w greu. Bydd angen i ni gymryd camau i greu hwnnw yn ystod y flwyddyn hon, ar ffurf gysgodol, i baratoi ar gyfer mis Ebrill 2018, pan fydd ar waith. Felly, ceir cydnabyddiaeth ddidwyll a nodir yn y strategaeth o'r hyn y bydd angen i ni ei wneud a sut yr ydym ni'n cynllunio ar gyfer y gweithlu hwnnw a sut yr ydym ni'n amlwg - ac, unwaith eto, ceir heriau moesegol yn hyn hefyd - yn mapio gwasanaeth lle mae gan y gwasanaeth iechyd ddiddordeb pendant iawn yn y data a ddefnyddiwn, sy'n cael eu rhoi i'r gwasanaeth iechyd, a sut yr ydym ni'n gweithio, mewn ffordd aeddfed, gyda phobl ym myd diwydiant, yn ogystal â'r sector ymchwil addysg uwch, ond mae gennych chi'r un - [Anghlywadwy.] - diogelu ethos yr hyn yr ydym ni eisiau ei wneud, a gwerth yr hyn yr ydym ni'n ei wneud, yn hytrach na rhoi'r wybodaeth honno i rywun arall ei gwerthu yn ôl i ni am elw. Felly, ceir heriau yn hynny o beth, ond mae hynny'n ymwneud â datblygu'r gweithlu, hefyd. Mae hyn yn arbennig o ddiddorol gan ei fod yn newydd, ac rydym ni'n gwneud dewisiadau nawr nad ydym ni wedi gorfod eu gwneud, ond mae hefyd mae'n berthnasol i'ch pwynt bod mantais sylweddol i'w chael, o safbwynt gwella iechyd ond hefyd o safbwynt economaidd.